open-index/open-wikipedia-markdown huggingface dataset:
சிறீஜன்

**சிறீஜன்** (*Srijan*) என்பது கிழக்கு இந்தியாவில் நடைபெறும் மிகமுக்கிய சமூக-கலாசார விழாவாகும். இது இந்தியன் தொழில்நுட்ப கழகம் (இந்தியன் சுரங்கப் பள்ளி), தன்பாத்தில்  ஏற்பாடு செய்யப்படுகிறது. ஒவ்வொரு ஆண்டும், இந்த விழா மூன்று நாட்கள் நடைபெறுகிறது. நாடு முழுவதும் உள்ள 200க்கும் மேற்பட்ட நிறுவனங்களிலிருந்து 30,000க்கும் மேற்பட்ட மாணவர்கள் இதில் கலந்துகொள்கின்றனர். இது இளம் திறமையாளர்களுக்கு அவர்களின் திறமைகள், ஆளுமை மற்றும் படைப்பாற்றல் ஆகியவற்றை இணைக்கவும், மேம்படுத்தவும் மற்றும் வெளிக்கொணரவும் வாய்ப்பை வழங்குகிறது.

## வரலாறு

### சிறீஜன் 2018
*மீட் பிரதர்ஸ்* மற்றும் *குஷ்பு கிரேவால்* ஆகியோரின் நட்சத்திர இரவு நிகழ்ச்சி 2018-ல் இடம்பெற்றது. ஈடிஎம் க்காக செஃபிர்டோன் மற்றும் டி. ஜே. இரவில் டி. ஜெ. தேஜாஸ் பாடல்களைப் பாடினார். இந்த ஆண்டு 35 வெவ்வேறு கல்லூரிகளிலிருந்து 1200க்கும் மேற்பட்ட வெளி மாணவர்கள் பல்வேறு நிகழ்வுகளில் பங்கேற்றனர். 2017ஆம் ஆண்டு *மிஸ் இந்தியா* பிரியங்கா குமாரி நடுவராக இருந்த வளாக இளவரசி, நிகழ்ச்சி முக்கிய சிறப்பம்சமான நிகழ்வாக இருந்தது.

### சிறீஜன் 2017
ராப்தாரின் நட்சத்திர இரவு நிகழ்ச்சியும் 2017ஆம் ஆண்டில் நடைபெற்ற விழாவில் நடைபெற்றது. 2017ஆம் ஆண்டு நட்சத்திரங்களான விபுல் கோயல், கோபால் தத் மற்றும் அகன்க்ஷா தாக்கூர் ஆகியோர் கலந்துகொண்டர். இந்த ஆண்டு 33 வெவ்வேறு கல்லூரிகளைச் சேர்ந்த 1000க்கும் மேற்பட்ட வெளி மாநில மாணவர்கள் பல்வேறு நிகழ்வுகளில் பெரும் பங்கேற்பைத் தந்தனர். 2017ஆம் ஆண்டு மிஸ் இந்தியா பிரியங்கா குமாரி நடுவராக இருந்த வளாக இளவரசி முக்கிய சிறப்பம்சமான நிகழ்வாகும்.

### சிறீஜன் 2015
சிறீஜன் 2015-ல் முதல் நாளில் சுவீடன் *டெத் மெட்டல்* இசைக்குழு மைண்ட்ஷிஃப்ட்டின் ஒரு நிகழ்ச்சியும், இரண்டாவது நாளில் இந்தியப் பிரபல பாடகர்களான ஜோனிதா காந்தி மற்றும் சலீம் - சுலைமான் ஆகியோரின் நிகழ்ச்சிகளும் நடைபெற்றது.

### சிறீஜன் 2014
சிறீஜன் 2014, பிப்ரவரி 25 முதல் 27 வரை 3 நாட்கள் நடைபெற்றது. சிறீஜன் "*கலர்ஸ் ஆஃப் இன்னோவேஷன்*" இஷா ஷர்வானி மற்றும் தக்ஷா ஷேத் நடன நிறுவனத்தின் நிகழ்ச்சிகள் நடைபெற்றது. சைமன் வெப் (முன்னணி பாடகர் ப்ளூ), ஜல் (பேண்ட்), ஜக்கி டி மற்றும் டிஜே ஹர்ஷித் ஷா ஆகியோர் என்கோர் (நட்சத்திர இரவு) மற்றும் முன்னோட்ட காட்சியில் பங்கேற்றனர். ரண்விஜய் சிங் திரு. & திருமதி உட்பட விழாவின் பெரும் பகுதியைத் தொகுத்து வழங்கினார்.

## நிகழ்வுகள்
திருவிழா கலாச்சார, தொழில்நுட்ப, மேலாண்மை மற்றும் விளையாட்டு நிகழ்வுகளை உள்ளடக்கியது.

## மேற்கோள்கள்

பகுப்பு:வடகிழக்கு இந்தியா
குயர் சென்னை க்ரோனிக்கிள்ஸ்

**குயர் சென்னை க்ரோனிக்கிள்ஸ்** அல்லது **கியூசிசி** என்று அழைக்கப்படும் இது இந்திய ந.ந.ஈ.தி தமிழ் இலக்கிய அமைப்பாகும், இது தற்பாலீர்ப்பு, ஓரினச்சேர்க்கை, இருபாலின ஈர்ப்பு, திருநங்கைகள் மற்றும் பிற பாலியல் ஈர்ப்புகளைப் பற்றிய குயர் இலக்கியங்களை எழுதிவரும் ஆர்வமுள்ள எழுத்தாளர்களை ஊக்குவிப்பதை நோக்கமாக கொண்டுள்ளது. மேலும் வருடந்தோறும் சென்னையில் **குயர் லிட்ஃபெஸ்ட்** என்ற பெயரில் குயர் இலக்கிய விழாவினை ஒருங்கிணைத்து நடத்தி வருகிறது. 

## பின்னணி
2017 ஆம் ஆண்டு  ஓரினச்சேர்க்கை ஆர்வலரும் எழுத்தாளருமான மௌலி மற்றும் எழுத்தாளர் எல்ஜே வயலட் ஆகியோரால் குயர் சென்னை க்ரோனிக்கிள்ஸ்  எனப்படும் இந்த அமைப்பு நிறுவப்பட்டது . அதன் இணையதளத்தில் சொல்லப்பட்டுள்ளபடி, சென்னையோடு தங்களை தொடர்பு படுத்திக் கொள்ளும் பால்புதுமைச் சமூகத்தை சேர்ந்த நபர் அல்லது நபர்களின் கதைகளையும் அனுபவங்களையும் சேகரிப்பது மட்டுமல்லாமல் வருங்கால பால்புதுமை சமூகத்தினருக்கு ஆதரவாக இந்த தகவல்களையும் வளங்களையும் ஆவணப்படுத்துவதும் நோக்கமாக கொண்டுள்ளது.  இந்த அமைப்பானது இந்திய பால்புதுமையினர்( ந.ந.ஈ.தி ) இலக்கியங்களையும், வாழ்க்கையையும் பற்றிய பல்வேறு பார்வைகளை ஒருங்கிணைத்து     ந.ந.ஈ.தி என அடையாளம் காணப்பட்ட ஆசிரியர்களின் புத்தகங்கள்,  இலக்கிய நிகழ்வுகள் மற்றும் பட்டறைகள் மற்றும் காலமுறை வள மேம்பாடு மற்றும் வெளியீடுகளை,  சென்னையில் **குயர் லிட்ஃபெஸ்ட்** என்ற பெயரில் குயர் இலக்கிய விழாவின் மூலம் நடத்தி வருகிறது 

## குயர் லிட்ஃபெஸ்ட், சென்னை
வருடாந்திர குயர் இலக்கிய விழா, இந்திய நகரமான சென்னையில்,  நடைபெறுகிறது. சென்னை குயர் லிட்ஃபெஸ்டின் முதல் பதிப்பு  2018 இல் ஏற்பாடு செய்யப்பட்டது. இந்திய பால்புதுமையினர் இலக்கியங்கள், பால்புதுமையினர் வாழ்வில் முக்கியப் பங்காற்றும் இலக்கியங்களின் அரசியல் மற்றும் இலக்கிய முக்கியத்துவங்களைக் குறித்து ஒரு உரையாடலை தோற்றுவித்து, அதன்மூலம் பால்புதுமை எழுத்தாளர்கள் போன்று மற்ற பெரும்பான்மை இலக்கிய ஊடகங்களால் புறக்கணிக்கப்பட்ட அடையாளம் மறுக்கப்பட்ட கலைஞர்களுக்கு ஊக்கமும் வாய்ப்புகளும் உருவாவதோடு, பொதுவெளியில் பால்புதுமை இலக்கியங்கள் குறித்த ஆழ்ந்த புரிதலும் உருவாக்க வேண்டும் என்ற முனைப்போடு இந்த இலக்கிய விழா தொடங்கப்பட்டு வருடாவருடம் நடைபெற்று வருகிறது..      

## வெளியீடுகள்
2018 இல் குயர் சென்னை க்ரோனிக்கிள்ஸ் அதன் முதல் நாவலை பால்புதுமை நல ஆர்வலரும் கவிஞருமான கிரீஷின்  கருப்பு பிரதிகலுடன் இணைந்து வெளியிட்டது. 41வது சென்னை புத்தகக் கண்காட்சியில் இந்தப் புத்தகம் வெளியிடப்பட்டது. 

## சமூக நீதி பெருமித கொடி
alt=|thumb| சமூக நீதி பெருமித கொடி.
ஜூலை 2018 இல், சமூக நீதி பெருமிதக் கொடியானது, இந்தியாவின் சென்னையில், சென்னை குயர் லிட்ஃபெஸ்டில், உலகம் முழுவதும் உள்ள பெருமித கொடியின் மாறுபாடுகளால் ஈர்க்கப்பட்டு வெளியிடப்பட்டது.   இந்தக் கொடியை சென்னையைச் சேர்ந்த ஓரின சேர்க்கை ஆர்வலர் மௌலி வடிவமைத்துள்ளார். சுயமரியாதை இயக்கம், சாதி எதிர்ப்பு இயக்கம் மற்றும் இடதுசாரி சித்தாந்தம் ஆகியவற்றைக் குறிக்கும் கூறுகளை இக்கொடியின் வடிவமைப்பு உள்ளடக்கியது. உலகமெங்கும் பயன்படுத்தப்படும் பெருமிதக் கொடியான வானவில் கொடியின் அசல் ஆறு வண்ணக்கோடுகளைத் தக்க வைத்துக் கொண்டு, அதோடு சமூக நீதி பெருமிதக் கொடியில் கருப்பு சுயமரியாதை இயக்கத்தையும், நீலம் அம்பேத்கரிய இயக்கத்தையும், சிவப்பு இடதுசாரி சித்தாந்த மதிப்புகளையும் குறிக்கிறது. 

## மேற்கோள்கள்

## வெளி இணைப்புகள்

* 
பகுப்பு:ந.ந.ஈ.தி
பகுப்பு:ந.ந.ஈ.தி அமைப்புகள்
கா. ச. அப்துல் வஹாப்

**கா. ச. அப்துல் வஹாப்** (*K. S. Abdulwahab*) என்பவர் இந்திய அரசியல்வாதியும், தமிழ்நாடு சட்ட மேலவை உறுப்பினரும் ஆவார்.1962, 1968, 1974 என் தொடர்ந்து மூன்று முறை தமிழ்நாடு சட்ட மேலவை உறுப்பினராகப் பணியாற்றியுள்ளார்.
இவர் இந்திய யூனியன் முஸ்லிம் லீக் கட்சியின் தமிழக மாநிலத் தலைவராக 1972 முதல் 1975 வரை மூன்று ஆண்டுகள் பொறுப்பு வகித்துள்ளார்.இவர்  தமிழ்நாடு வக்பு வாரிய தலைவராகவும், சென்னை காயிதே மில்லத் கல்லூரி நிர்வாக குழுவின்  தலைவராகவும் இருந்துள்ளார்.
## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தமிழ் முசுலிம் நபர்கள்
பகுப்பு:1922 பிறப்புகள்
பகுப்பு:இந்திய ஒன்றிய முசுலிம் லீக் அரசியல்வாதிகள்
பகுப்பு:தமிழ்நாட்டைச் சேர்ந்த இந்திய ஒன்றிய முசுலிம் லீக் அரசியல்வாதிகள்
கோபால் பிரசாத் வியாசு

**கோபால் பிரசாத் வியாசு** (*Gopal Prasad Vyas*)(13 பிப்ரவரி 1915 - 28 மே 2005) என்பவர் இந்தியக் கவிஞர். இவரது நகைச்சுவையான கவிதைகளுக்காக நன்கு அறியப்பட்டவர். இவரது கவிதைகள் *தோ மெய் க்யா கரூன்*, *ராஸ் ரசம்ரித்*, *மாஃப் கிஜியே* மற்றும் *பாத் பாத் மே பாத்* போன்ற பல புத்தகங்களாகத் தொகுக்கப்பட்டுள்ளன. 2015-ல் பிரபாத் புத்தக நிறுவனத்தால் வெளியிடப்பட்ட சந்தோசு மாட்டா எழுதிய *பஹுயாமி ஜீவன் கே தானி பி.டி கோபால் பிரசாத் வியாஸ் என்ற* சுயசரிதையில் இவரது வாழ்க்கையின் கதை ஆவணப்படுத்தப்பட்டுள்ளது. 1965ஆம் ஆண்டு இந்திய அரசாங்கத்தால், இலக்கியத் துறையில் இவர் ஆற்றிய பங்களிப்பிற்காக நான்காவது உயரிய இந்தியக் குடிமகன் விருதான பத்மசிறீ விருது வழங்கப்பட்டது.

## சுயசரிதை

### ஆரம்ப கால வாழ்க்கை
கோபால் பிரசாத் வியாசு, இவரது பள்ளிச் சான்றிதழின் படி, 1915ஆம் ஆண்டு பிப்ரவரி 13ஆம் தேதி உத்தரப் பிரதேச மாநிலம் மதுராவில் உள்ள கோவர்தன் நகருக்கு அருகில் உள்ள மகமத்பூரில் பிறந்தார். மதுராவில் 7ஆம் வகுப்பு வரை மட்டுமே படித்தார். இந்திய விடுதலை இயக்கத்தில் ஈடுபட்டதன் காரணமாக இவரால் தேர்வுக்குச் செல்ல முடியவில்லை.

### திருமணம்
வியாசு இராசத்தான் கரௌலி மாவட்டத்தின் இந்தவுனைச் சேர்ந்த பிரதாப் ஜியின் மகள் அஷர்பி தேவியை மணந்தார்.

### தொழில்
வியாசு *டைனிக் இந்துஸ்தான்*, *சாகித்ய சந்தேஷ்*, *ராஜஸ்தான் பத்ரிகா*, *சன்மார்க்* ஆகியவற்றில் ஆசிரியராகவும், *விகாஷீல் பாரதத்தின்* தலைமை ஆசிரியராகவும் பணியாற்றினார். 1937 முதல் இறக்கும் வரை வியாசு கட்டுரை எழுதுவதில் தீவிரமாக இருந்தார். தில்லி செங்கோட்டையில் ஆண்டுதோறும் நடைபெறும் *தேசிய [[கவி சம்மேளனம்|கவி சம்மேளனத்தின்]]* நிறுவனர் ஆவார்.

### இறப்பு
வியாசு 2005-ல் மே 28 சனிக்கிழமை, 2 புது தில்லியில் உள்ள குல்மோகர் பூங்காவில் உள்ள தனது இல்லத்தில் இறந்தார்.

## குறிப்புகள்

## மேற்கோள்கள்

## மேலும் படிக்க
* 

## வெளி இணைப்புகள்

* 

பகுப்பு:2005 இறப்புகள்
பகுப்பு:1915 பிறப்புகள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
தி டிராஜிகல் கிசுடரி ஆப் ரோமியசு அண்ட் ஜூலியட்

வலது|thumb| ''ரோமஸ் மற்றும் ஜூலியட்டின் சோக வரலாற்றின்'' முன்பகுதி.
***தி டிராஜிகல் கிசுடரி ஆப் ரோமியசு அண்ட் ஜூலியட்*** (*The Tragical History of Romeus and Juliet*) என்பது ஆர்தர் ப்ரூக்கின் கதைக் கவிதை ஆகும். இக்கவிதையினை 1562ஆம் ஆண்டில் ரிச்சர்ட் டோட்டல் என்பவர் முதன்முதலில் வெளியிடப்பட்டார். இது வில்லியம் சேக்சுபியரின் *[[ரோமியோ ஜூலியட்|ரோமியோ ஜூலியட்டின்]]* முக்கிய ஆதாரமாக இருந்தது. பரூக் இதை மேட்டியோ பண்டெல்லோவின் இத்தாலிய நாவலிலின் மொழிபெயர்ப்பாகக் கூறப்படுகிறது. மற்றொரு கோட்பாட்டின்படி, இது முக்கியமாக பண்டெல்லோவின் நாவலின் பிரெஞ்சு தழுவல் என்பதாகும். இது ரியோமியோ டைடென்சசு மற்றும் ஜூலியட் பைபிலோடெட் என்ற பெயர் கொண்ட பியர் போயிஸ்டுவா எனும் மனிதனை உள்ளடக்கியது.

சேக்சுபியரின் ரோமியோ ஜூலியட்டின் கதைக்களம் நான்கு நாட்களில் நடைபெறுகிறது. ஆனால் புரூக்கின் கதை பல மாதங்கள் நடைபெறுகிறது.

ஆர்தர் புரூக் பற்றி அதிகம் அறியப்படவில்லை. தாமசு சாக்வில்லே மற்றும் தாமசு நார்டன் ஆகியோரின் அனுசரணையின் கீழ் 18 திசம்பர் 1561-ல் இவர் *இன்னர் டெம்பிள்* உறுப்பினராக அனுமதிக்கப்பட்டார். இவர் 1563-ல் பிரெஞ்சு மதப் போர்களில் புராட்டஸ்டன்ட் படைகளுக்கு உதவும் போது கப்பல் விபத்தில் மூழ்கி இறந்தார்.

கவிதையின் முடிவு சேக்சுபியரின் நாடகத்திலிருந்து கணிசமாக வேறுபடுகிறது-கவிதையில், செவிலியர் விரட்டியடிக்கப்படுகிறார் மற்றும் வஞ்சகத்தில் ஈடுபட்டதற்காக மருந்தாளுநர் தூக்கிலிடப்படுகிறார். அதே சமயம் ப்ரையர் லாரன்ஸ் வெரோனாவை விட்டு தனது நாட்களை ஒரு துறவி இல்லத்தில் முடிக்கிறார்.

## மேற்கோள்கள்


## வெளி இணைப்புகள்
*Arthur Brooke's ''Romeus and Juliet'' Complete original text, with a glossary and a search engine.
*Essay: ''How Romeus Became Romeo'' Comparing Brooke's work with Shakespeare's
பகுப்பு:ஆங்கிலேயக் கவிதைகள்
எம். எஸ். ஞானமணி

**எம். எஸ். ஞானமணி** பழம்பெரும் தமிழ்த் திரைப்பட இசையமைப்பாளர் ஆவார். இவர் பம்பாய் மெயில், தெய்வ நீதி, மதனமாலா, பைத்தியக்காரன், கலாவதி , உலகம், நல்லவன், 
சன்யாசி ஆகிய தமிழ்த் திரைப்படங்களுக்கு இசையமைத்திருந்தார்.

இசையமைப்பாளர் ஞானமணி தமிழ்த் திரையுலகில் பெரியளவில் புகழடையவில்லை என திரைப்பட வரலாற்றாளர் ராண்டார் கை தனது திரைப்படக் கட்டுரையொன்றில் குறிப்பிட்டிருந்தார்.

## மேற்கோள்கள்

பகுப்பு:தமிழ்த் திரைப்பட இசையமைப்பாளர்கள்
வைசாலி தக்கார்

**வைசாலி தக்கார்** (*Vaishali Takkar*)(15 சூலை 1992 - 15 அக்டோபர் 2022) என்பவர் இந்தியத் தொலைக்காட்சி நடிகை ஆவார். இவர் *[[மூன்று முடிச்சு (தொலைக்காட்சித் தொடர்)|சசுரல் சிமர் காவில்]]* அஞ்சலி பரத்வாஜ், *சூப்பர் சிஸ்டர்ஸில்* ஷிவானி ஷர்மா, *விஷ்யா அம்ரித்: சிதாராவில்* நேத்ரா சிங் ரத்தோர் மற்றும் *மன்மோகினி 2* இல் அனன்யா மிஸ்ராவாக நடித்ததற்காக அவர் அறியப்பட்டார்.

## ஆரம்ப கால வாழ்க்கை
வைசாலி தக்கார் 1992ஆம் ஆண்டு சூலை 15 ஆம் தேதி மத்தியப் பிரதேசத்தின் உஜ்ஜைனில் எச். பி. தக்கார் மற்றும் அன்னு தக்காருக்கு மகளாகப் பிறந்தார். இவருக்கு நீரஜ் தக்கார் (பி. 1996) என்ற ஒரு சகோதரர் இருந்தார்.

## தொழில்
2015 முதல் 2016 வரை சஞ்சனாவாக நடித்த ஸ்டார் ப்ளஸின் மிக நீண்ட தொடரான *யே ரிஷ்தா க்யா கெஹ்லதா ஹை,* தக்கரின் முதல் தொலைக்காட்சித் தொடராகும்.

2016-ல், *யே ஹை ஆஷிகியில்* விருந்தாவாக நடித்தார்.

ஆகத்து 2016 முதல் திசம்பர் 2017 வரை, சித்தார்த் ஷிவ்புரி மற்றும் ரோஹன் மெஹ்ராவுக்கு இணையாககலர்ஸ் தொலைக்காட்சியில் *[[மூன்று முடிச்சு (தொலைக்காட்சித் தொடர்)|சசுரல் சிமர் காவில்]]* அஞ்சலி பரத்வாஜாக நடித்தார்.

2018-ல், சாப் தொலைக்காட்சியில் *சூப்பர் சிஸ்டர்ஸில்* சிவானியாக நடித்தார்.

அடுத்து, இவர் கலர்சு தொலைக்காட்சியில் *விஷ்யா அம்ரித்: சிதாராவில்* அர்ஹான் பெல்லுக்கு ஜோடியாக நேத்ராவாக நடித்தார்.

நவம்பர் 2019 முதல் சூன் 2020 வரை, ஜீ தொலைக்காட்சியின் *மன்மோகினி 2-*ல் கரம் ராஜ்பால் மற்றும் ரெய்னா மல்ஹோத்ராவுடன் அனன்யா/மான்சியாகத் தக்கர் நடித்தார்.

## தனிப்பட்ட வாழ்க்கை
தக்கார் 26 ஏப்ரல் 2021 அன்று கென்யாவைச் சேர்ந்த தனது காதலன் மருத்துவர் அபிநந்தன் சிங்குடன் நிச்சயதார்த்தம் செய்து கொண்டார். இவர்களது திருமணம் சூன் 2021-ல் திட்டமிடப்பட்டது. ஆனால் இவர்களது நிச்சயதார்த்தம் முடிந்த ஒரு மாதத்திற்குப் பிறகு இதை ரத்து செய்துகொண்டனர்.

## இறப்பு
15 அக்டோபர் 2022 அன்று, மத்தியப் பிரதேசத்தின் இந்தூரில் உள்ள தேஜாஜி நகரில் உள்ள தனது வீட்டில் தக்கர் தூக்கிட்டுத் தற்கொலை செய்து கொண்டார். இவரது உடல் 16 அக்டோபர் 2022 அன்று இவரது தந்தையால் கண்டுபிடிக்கப்பட்டது. இவர் தனது முன்னாள் காதலனால் துன்புறுத்தப்பட்டதாக எழுதிய தற்கொலைக் கடிதம் இவரது படுக்கையறையில் கண்டெடுக்கப்பட்டது.

தக்கார் தகனம் செய்யப்பட்டது, அவரது குடும்பத்தினர் தகனம் செய்வதற்கு முன் அவரது கண்களை தானம் செய்தனர்.

## திரைப்படவியல்

### தொலைக்காட்சி

## மேற்கோள்கள்

## வெளி இணைப்புகள்

* 
* 

பகுப்பு:இந்தித் தொலைக்காட்சி நடிகைகள்
பகுப்பு:2022 இறப்புகள்
பகுப்பு:1992 பிறப்புகள்
கழுகும் சிறுமியும்

***கழுகும் சிறுமியும்*** அல்லது ***போராடும் சிறுமி*** என்பது கெவின் கார்ட்டரினால் எடுக்கப்பட்ட ஒரு புகைப்படமாகும். இது மார்ச் 26, 1993ல் *நியூ யோர்க் டைம்சு* இதழில் முதன்முதலில் வெளியானது. இப் புகைப்படத்தில் ஒரு நலிந்த, பஞ்சத்தில் வாடுகின்ற சிறுவன் (முதலில் அது ஒரு சிறுமி என நம்பப்பட்டது ) புகைப்படத்தின் முன்னணியில் நிலைகுலைந்து காணப்படுவதோடு, அவனுக்கண்மையில் சிறுவனை நோட்டமிட்டபடி ஒரு கழுகும் காணப்படுகின்றது. இச் சிறுவன், மார்ச் 1993ல், அரை மைல் தூரத்தில் சூடானின் அயோத் நகரில் அமைந்திருந்த ஐக்கிய நாடுகளின் உணவு வழங்கல் மையத்தை அடைய முயற்சித்ததாகக் குறிப்பிடப்படுகிறது. மேலும், அவன் இறக்காமல் தப்பித்து விட்டதாகவும் அறிக்கையிடப்பட்டுள்ளது. இப் புகைப்படம் 1994ல் புலிட்சர் சிறப்புப் புகைப்படத்துக்கான பரிசை வென்றது. இப் பரிசைப் பெற்ற நான்கே மாதங்களில் கார்ட்டர் தற்கொலை செய்து கொண்டார்.

## மேற்கோள்கள்

பகுப்பு:புலிட்சர் பரிசு
பகுப்பு:1993 படைப்புகள்
பக்த நாராயணா

**பக்த நாராயணா** (*Bhatta Narayana*) என்பவர் நிஷாநாராயணா என்றும் **பத்த நாராயணா ம்ருகரஜலக்ஷ்மன்** என்றும் அறியப்படுபவர், பிராமணர்களின் *சாண்டில்ய* குடும்பத்தின் *பஞ்சராத்ர* ராரி கிளையைச் சேர்ந்த சமஸ்கிருத அறிஞர் மற்றும் எழுத்தாளர் ஆவார். இவர் கிபி 800க்கு முன் வாழ்ந்துள்ளார். ஏனெனில் இவர் கி. பி 800-ல் வாமனனால் (iv.3.28) மேற்கோள் காட்டப்படுகிறார். மேலும் இவரை ஒன்றுக்கு மேற்பட்ட முறை ஆனந்தவர்தனால் குறிப்பிடப்படுகிறது. எட்டாம் நூற்றாண்டின் மத்தியில் பால வம்சம் ஆட்சிக்கு வருவதற்கு முன்பு ஆட்சி செய்த ஆதிசூர மன்னரால் கன்னியாகுப்ஜாவிலிருந்து (கன்னோசி) வங்காளத்திற்கு வரவழைக்கப்பட்டதாகவும், கி.பி 671-ல் கன்னியாகுப்ஜத்தை ஆண்ட மாதவகுப்தனின் மகனான ஆதித்யசேனனின் சமகாலத்தவராகவும் இருந்ததாக நம்பப்படுகிறது.

பௌத்த மதத்திற்கு மாறியதாக நம்பப்படும் பக்த நாராயணர், தர்மகீர்த்தியின் சீடராவார். இவருடன் இணைந்து நாராயணர் *ரூபாவதாரத்தை* எழுதியுள்ளார். தண்டின் தனது *அவந்திசுந்தரிகாதாவில்* பக்த நாராயணரை மூன்று புத்தகங்களின் ஆசிரியராகக் குறிப்பிடுகிறார். ஆனால் மகாபாரதத்தின் சில சம்பவங்களை ஆறு சட்டங்களில் நாடகமாக்கிய *வேணிசம்ஹாரத்தின்* ஆசிரியர் என்று பரவலாக அறியப்படுகிறார். இந்த நாடகத்தின் அமைப்பு சரியில்லாமல் இருக்கலாம் ஆனால் குணாதிசயமானது வீரியம் வாய்ந்தது; நாடக பாணியில் நீண்ட விவரிப்புத் திசைதிருப்பல்களில் விவரிக்கப்பட்டுள்ளன. இருப்பினும் கவிதையின் ஆற்றல், கசப்பான மற்றும் ஆவேசமான விளக்கங்கள், ஈர்க்கக்கூடிய சொல்நடை, பிரிக்கப்பட்ட காட்சிகள் மற்றும் சூழ்நிலைகளின் தெளிவான சித்தரிப்பு மற்றும் வீரியமான குணாதிசயங்கள் கொண்டுள்ளன. தாகூர் குடும்பம் மற்றும் நதியா ராஜ் குடும்பம் பக்த நாராயணரின் வம்சாவளியைச் சேர்ந்ததாகக் கூறுகின்றனர்.

*

## மேற்கோள்கள்

பகுப்பு:சமசுகிருத அறிஞர்கள்
அரையஸ்

**அரையஸ்** (*Arius* 250 அல்லது 256 - 336) என்பவர் ஒரு சிரேனிக் சமயமூப்பர், துறவி, பாதிரியார் ஆவார். இவரின் ஆரியனியக் கோட்பாட்டிற்காக மிகவும் பிரபலமானவர்.   கிறித்தவத்தில் கடவுளின் தன்மையைப் பற்றிய இவரது போதனைகள், தேவ குமாரரான இயேசு கிறிஸ்து  கர்த்தாவாகிய இறைவனினின்றும் வேறுபட்டவர் என்பதை வலியுறுத்தியது.  மேலும் சமயத்தில் ஆதிக்கம் செலுத்தும் கிறிஸ்தியல் ( ஹோமோசியன் கிறிஸ்தியல் ) ஆகியவற்றிற்கு இவர் எதிர்ப்பு தெரிவித்தார். கி.பி. 325 இல் பேரரசர் பேரரசர் கான்ஸ்டன்டைன் நைசியாவில் கூட்டிய ஆயர்களின்  முதல் மன்றத்தின் முதன்மை விவாத தலைப்பாக இவரது கருத்துகள் இருந்தன.

உரோமானியப் பேரரசர்களான லிசினியஸ் மற்றும் கான்ஸ்டன்டைன் ஆகியோர் கிறிஸ்தவத்தை அதிகாரப்பூர்வ சமயமாக ஆக்கிய பின்னர். கான்ஸ்டன்டைன் புதிதாக அங்கீகரிக்கப்பட்ட தேவாலயங்களை ஒன்றிணைக்கவும், இறையியல் பிளவுகளை அகற்றவும் முயன்றார்.  கிறிஸ்தவ திருச்சபை கிறிஸ்தியல் பற்றிய கருத்து வேறுபாடுகளால் பிரிவுகள் உண்டாகி இருந்தன. குறிப்பாக திரித்துவத்தின் முதல் மற்றும் இரண்டாவது நபர்களுக்கு இடையிலான உறவின் தன்மை பற்றி கருத்து வேறுபாடுகள் இருந்தன. அலெக்சாந்திரியா நகர அத்தனாசியார் உட்பட ஹோமோசியன் கிறிஸ்தவர்கள், அரையஸ் மற்றும் அரையனியத்தை அடைமொழிகளாகக் கொண்டு, சமமான திரித்துவக் கோட்பாட்டுடன் உடன்படாதவர்களை விவரித்தனர். அவர்கள் கிறிஸ்தியல் தந்தையாம் கடவுளையும் குமாரனாகிய இயேசு கிறிஸ்துவையும் "ஒரே சாராம்சம்" ("உபதேசம்") மற்றும் இணையானவர்களாக கொண்டனர்.

அரையசின் எதிர்மறை எழுத்துக்கள் கடவுளின் குமாரன் இருப்பதற்கு முன்பு ஒரு காலம் இருந்தது என்று  -அதாவது, அப்போது தந்தையாம் கடவுள் மட்டுமே இருந்தார் என்பதாகும். இவரின் கருத்துகளுக்கு ஒருங்கிணைந்த எதிர்ப்பு இருந்தபோதிலும், அரையன் கோட்பாட்டை பின்பற்றும் கிறிஸ்தவ தேவாலயங்கள் பல நூற்றாண்டுகள் ஐரோப்பா முழுவதும் (குறிப்பாக பல்வேறு செருமானிய இராச்சியங்களில்), மத்திய கிழக்கு மற்றும் வட ஆப்பிரிக்கா முழுவதும் நீடித்திருந்தன. ஐந்து மற்றும் ஏழாம் நூற்றாண்டுகளுக்கு இடையில் இராணுவ வெற்றி அல்லது தன்னார்வமாகவோ அரச மதமாற்றம் மூலமாகவோ அவர்கள் அடக்கப்பட்டனர்.

அரையசின் வருகைக்கு முன்பே தந்தையுடனான மகனின் துல்லியமான உறவு பல தசாப்தங்களாக விவாதிக்கப்பட்டது; அரையஸ் இந்த சர்ச்சையை தீவிரப்படுத்தி, தேவாலயங்கள் முழுவதும் பார்வையாளர்களிடம் கொண்டு சென்றார். இந்தக் கொள்கையில் நிகோமீடியாவின் யூசிபியஸ் உள்ளிட்ட மற்றவர்கள் நீண்ட காலத்திற்கு மிகவும் செல்வாக்கு செலுத்தினர். உண்மையில், சில பிற்கால அரையன் பிரிவு கிறித்தவர்கள், இந்த மனிதரைப் பற்றியோ அல்லது இவருடைய குறிப்பிட்ட போதனைகளைப் பற்றியோ நன்கு அறிந்திருக்கவில்லை எனக் கூறி, அந்தப் பெயரை மறுதலித்துவிட்டனர்.   இருப்பினும், அரையஸ் மற்றும் அவரது எதிரிகளுக்கு இடையேயான மோதல் பிரச்சினையால் பரவலான கவனத்தைப் பெற்றதால், அவர் அறிவித்த கோட்பாட்டு - அவரால் உறுதியாக தோன்றுவிக்கப்படவில்லை என்றாலும் - பொதுவாக "அவருடையது" என்று முத்திரை குத்தப்படுகிறது.

## குறிப்புகள்

## வெளி இணைப்புகள்
*தமிழ்க் கலைக்களஞ்சியத்தில் அரையஸ் குறித்த கட்டுரை உள்ளது

பகுப்பு:சமயங்களைத் தோற்றுவித்தோர்
பகுப்பு:336 இறப்புகள்
பகுப்பு:இலத்தீன் வார்த்தைகளைக் கொண்ட கட்டுரைகள்
பகுப்பு:256 பிறப்புகள்
ஸ்ரீ ரேணுகாஜி சட்டமன்றத் தொகுதி

**ஸ்ரீ ரேணுகாஜி சட்டமன்றத் தொகுதி** (*Sri Renukaji Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது சிர்மௌர் மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். சிம்லா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 57 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:இமாச்சலப் பிரதேச சட்டமன்றத் தொகுதிகள்
பகுப்பு:சிர்மௌர் மாவட்டம்
கார்த்திக் சிங்கா (தமிழ் நடிகர்)

**கார்த்திக் சிங்கா** (*Karthick Singa*), முன்பு **வாசன் கார்த்திக்** என அழைக்கப்பட்டவர். மேலும் தமிழ்த் திரைப்பட நடிகர். இவர் தமிழ்த் திரைப்பட நடிகர் சிங்கமுத்துவின் மகன்.

## தொழில்
நகைச்சுவை நடிகர் சிங்கமுத்து மகன் கார்த்திக் சிங்கா, வாசன் கார்த்திக் என்ற மேடைப் பெயரில் *[[மா மதுரை]]* (2007) மூலம் நடிகராக அறிமுகமானார். அதைத் தொடர்ந்து இயக்குநர் ஏ.ஆர்.கேந்திரன் முனியசாமியின் *[[அய்யன் (2011 திரைப்படம்)|அய்யன்]]* (2011) படத்தில் திவ்யா பத்மினிக்கு ஜோடியாக 2008 ஆம் ஆண்டின் தொடக்கத்தில் ஒப்பந்தம் செய்தார். கார்த்திக் ஒரு மனச்சோர்வடைந்த கதாநாயகனாக சித்தரிக்கப்பட்டார். இவர் தெய்வீகத்தை எடுத்துக்கொள்கிறார் மற்றும் கிராமக் காவலரான அய்யனாக மாறுகிறார். படம் தாமதமாக வெளியிடப்பட்டது மற்றும் கலவையான விமர்சனங்களுக்கு திறக்கப்பட்டது. ஒரு விமர்சகர் "வாசன் கார்த்திக் திறனை வெளிப்படுத்துகிறார் மற்றும் ஒரு நல்ல இயக்குனரால் அவரது சிறந்ததை வெளிக்கொணர முடியும்" என்று குறிப்பிட்டார். 2010 ஆம் ஆண்டின் முற்பகுதியில், அர்ச்சனா சாசுதிரி என்னும் நடிகைக்கு சோடியாக *நாடோடி வம்சம்* என்ற கிராமம் சார்ந்த நாடகத்தில் பணியாற்றினார். அது இறுதியில் திரையரங்குகளில் வெளிவரவில்லை.

2023 இல், *கொடை* (2023) படத்திற்காக கார்த்திக் சிங்கா என்ற புதிய மேடைப் பெயருடன் மீண்டும் நடிக்கத் திரும்பினார்.

## தனிப்பட்ட வாழ்க்கை
கார்த்திக் 2016 ஆகஸ்ட் மாதம் சென்னையில் நடந்த ஒரு விழாவில் பிரியாவை மணந்தார்.

## திரைப்படவியல்

## மேற்கோள்கள்

பகுப்பு:வாழும் மக்கள்
பகுப்பு:தமிழ் நடிகர்கள்
பகுப்பு:தமிழ்த் திரைப்பட நடிகர்கள்
பிரீத்தி வர்மா

**பிரீத்தி வர்மா** (*Preethi Varma*) ஒரு இந்திய நடிகை. தமிழ் சினிமாவில் தனது பணிக்காக அறியப்பட்டவர். 2000 ஆண்டுகளில் நடுத்தர செலவுமிக்க இந்தியத் திரைப்படங்களில் முக்கிய வேடங்களில் நடித்தார்.

## தொழில்
சத்யராசு-நடித்த *மாறன்* (2002) திரைப்படத்தில் துணை வேடத்தில் அறிமுகமான பிறகு, பிரீத்தி 2000 ஆண்டுகளின் நடுப்பகுதி முதல் இறுதி வரை தமிழ் மற்றும் தெலுங்கு மொழித் திரைப்படங்களில் 15 க்கும் மேற்பட்ட முன்னணி கதாபாத்திரங்களில் நடித்தார். குறிப்பிடத்தக்க வகையில் 2007ஆம் ஆண்டு வெளிவந்த, எசு.சே.சூர்யா நடித்த *[[திருமகன்]]* திரைப்படத்தில்  கிராமப்புற பெண்மணியாக இவரை சித்தரித்துள்ளார்.

## தனிப்பட்ட வாழ்க்கை
பிரீத்தி வர்மா பரத் குமார் மற்றும் ரம்யா ஆகியோருக்கு பிறந்தவர். பிப்ரவரி 2007 இல், ப்ரீத்தி வர்மா ராஜமுந்திரியில் உள்ள தனது காதலனுடன் மும்பையில் குடியேறுவதற்காக வீட்டை விட்டு வெளியேறியதற்காக ஊடகங்களில் கவரேசு பெற்றார். அவர் கடத்தப்படவில்லை என்றும், வேறு இடத்தில் பாதுகாப்பாக இருப்பதாகவும் ப்ரீத்தி தெளிவுபடுத்திய நிலையில், அவரது பெற்றோர் காணவில்லை என்று புகார் அளித்தனர். பதிலுக்கு, தன்னை விபச்சாரத்தில் தள்ள முயன்றதாகக் கூறி தன் பெற்றோர் மீது புகார் அளித்தார். பின்னர் பெற்றோருடன் சமரசம் செய்து கொண்டார்.

அந்த காலகட்டத்தில், அவர் *[[18 வயசு புயலே]]* (2007) இல் பணிபுரிந்து கொண்டிருந்தார். அதில் பிரீத்தி தனது பெற்றோரின் விருப்பத்திற்கு மாறாக தனது காதலனுடன் வீட்டை விட்டு வெளியேறும் அதே காட்சியைக் கொண்டிருந்தார்.

## திரைப்படவியல்

## மேற்கோள்கள்

பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தெலுங்குத் தொலைக்காட்சி நடிகைகள்
பகுப்பு:தமிழ் நடிகைகள்
சியோராஜ்வதி நேரு

**சியோரஜ்வதி நேரு** (பிறப்பு 1897 - இறப்பு 1955) இடைத்தேர்தலில் வெற்றி பெற்று 1953 முதல் 1957 வரை காங்கிரஸிற்காக உத்திரபிரேதேசத்தின் லக்னோவை (லோக்சபா தொகுதி) பிரதிநிதித்துவப்படுத்தினார். அவர் இந்தியப் பிரதமர் ஜவஹர்லால் நேருவின் உறவினர் என கருதப்படுகிறார். சுதந்திர போராட்டத்தில் கலந்துகொண்டு சிறை சென்றும் உள்ளார்.

சியோராஜ்வதி , அலிகாரில் உள்ள அரசு உயர்நிலைப் பள்ளியில் படித்துள்ளார். கிஷன் லால் நேருவை திருமணம் செய்து, பல்வேறு சமூக மற்றும் அரசியல் சேவையும் செய்துள்ளார்.

உத்திரப்பிரதேசத்தின் முதல் பெண் பாராளுமன்ற உறுப்பினரான இவர், லக்னோவின் காங்கிரஸ் கமிட்டியின் முன்னாள் உறுப்பினர் ஆவார். பெண்கள் நலனில் மிகுந்த அக்கறை கொண்டுள்ள இவர், பெண்கள் சம்பந்தப்பட்ட பல்வேறு குழுக்களில் உறுப்பினராக, தலைவராகப் பணியாற்றியுள்ளார்.  ஹரிஜன் சகாயக் சங்கம், மகிளா சகாயக் சங்கம், அகில இந்திய பெண்கள் சங்கம் போன்றவைகளில் உறுப்பினராகவும் பாரத் சேவக் சமாஜ் தலைவராகவும் இருந்தார்.

அத்தோடு லக்னோவின் சிட்டி காங்கிரஸ், மகளிர் துணைக் குழுவின் உறுப்பினராகவும் இருந்த அவர், உத்தரப் பிரதேசத்தின் உணவு கவுன்சில் நிர்வாகக் குழுவிலும் இருந்தார்.

தேசிய இயக்கத்தின் சுதந்திர போராட்டத்தில் கலந்து கொண்டு, 1939 முதல் 1942 வரை கிட்டத்தட்ட ஒன்றரை ஆண்டுகள் சிறைவாசமும் அனுபவித்துள்ளார்.
## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்திய விடுதலைப் போராட்ட வீராங்கனைகள்
பகுப்பு:1955 இறப்புகள்
பகுப்பு:1897 பிறப்புகள்
பகுப்பு:1ஆவது மக்களவை உறுப்பினர்கள்
ஜேஎன் ஜெயஸ்ரீ

**ஜே.என்.ஜெயஸ்ரீ** இந்தியாவைச் சேர்ந்த ஒரு '''ஊழலை அம்பலப்படுத்துபவர்''' ஆவார், அவரது கணவரும் மூத்த ஐஏஎஸ் அதிகாரியுமான,எம்.என்.விஜய் குமாரும் அரசுமட்டத்தில் நிலவும் ஊழல்களை அம்பலப்படுத்துபவரே. அதன் பொருட்டு ஏழு மாதங்களில் ஒன்பது இடமாறுதல்களை சந்தித்த இவர்களது குடும்பம், 2007 ம் ஆண்டில் இருந்து பல்வேறு தொடர் நெருக்கடிகளை சந்தித்தது.  ஒரு சாதாரண இல்லத்தரசியாக இருந்தபோதிலும், தனது கணவரை பாதுகாக்கும் பொருட்டு ஒரு விக்கியை உருவாக்கியுள்ளார். ஊழலுக்கு எதிரான போராட்டத்தை தொடர அவரது  இணையதளம் மிகவும் உதவும் என்ற நம்பிக்கை கொண்ட இவருக்கு, சத்யேந்திர துபே (தங்க நாற்கர திட்டத்தில் ஊழல் குற்றச்சாட்டைக் கிளப்பியவர்) மற்றும் மஞ்சுநாத் சண்முகம் (பெட்ரோல் கலப்பட வழக்கில் ஊழல் குற்றச்சாட்டைக் கிளப்பியவர்) ஆகியோரின் விபத்தினால் ஏற்பட்ட மரணத்தை மனதில் கொண்டு, இதே போன்ற ஊழலை அம்பலப்படுத்துபவரான தனது கணவருக்கும் இத்தகைய நிலை ஏற்பட்டுவிட கூடாதென்ற முன்னெச்சரிக்கையில் இந்த இணையதளத்தை தொடங்கினார்.ஊழல்வாதிகளை மிகவும் ஒழுங்கமைக்கப்பட்ட முறையில் அம்பலப்படுத்த முடிவு செய்து, அதன்படி பல்வேறு தகவல் அறியும் மனுக்களை கர்நாடக அரசின் பல்வேறு துறைகளுக்கும் அனுப்பி பதில்களை பெற்று வந்துள்ளார்.

2007-ம் ஆண்டில் கர்நாடக  அரசு அதன், ஊழல் எதிர்ப்பு உயர்மட்டக் குழுவைக் கலைத்தபின்பே விஜயகுமாரும் அவரது மனைவி ஜெயஸ்ரீயும் இத்தகைய ஊழலுக்கு எதிரான போராட்டத்தை மக்கள் முன்பாக கொண்டு செல்லவேண்டிய கட்டாயத்திற்கு உள்ளதாக கருதுகிறார்கள். .

விஜயகுமார் கடைசியாக  அலுவலக முதன்மைச் செயலர், (துறை விசாரணை கையேடு) மற்றும் அலுவலகத்தில் பொறுப்பேற்றார். இது விஸ்வேஸ்வரய்யா கோபுரத்தின் 21வது மாடியில் இருந்தது. ஆனால் இவர்களது இத்தகைய செயல்களால், கட்டாய ஓய்வு அளித்து பணியில் இருந்து விடுவிக்கப்பட்டார்.
## மேற்கோள்கள்

பகுப்பு:இந்தியப் பெண் செயற்பாட்டாளர்கள்
பகுப்பு:வாழும் மக்கள்
நாசீசு பிரதாப்கர்கி

**நாசீசு பிரதாப்கார்கி** (பிறப்பு **முகமது அகமது**; 12 சூலை 1924 - 10 ஏப்ரல் 1984)   இந்தியாவைச் சேர்ந்த உருது கவிஞர் ஆவார். இவர் தனது எண்ணங்கள் மற்றும் உருது கவிதைகளை விரும்புபவர்களுக்கு இடையே தொடர்புகளை உருவாக்கும் திறனுக்காக அறியப்பட்டவர். 

## ஆரம்ப கால வாழ்க்கை
பிரதாப்கர்கி இந்தியாவின் உத்தரப் பிரதேச மாநிலம் பிரதாப்கரை சேர்ந்தவர்.

## எழுத்துகள்
பிரதாப்கர்கி முக்கியமாக உருது கசல்களை எழுதியுள்ளார். இவர் சீமாப் அக்பரபாடியின் சீடர் ஆவார். *நயா சாஸ் நயா அண்டாஸ்* என்ற இவரது கசல் தொகுப்பு உத்தரப் பிரதேச உருது அகாதமியால் வெளியிடப்பட்டது. 1983-ல், உருது இலக்கியத்திற்கான இவரது பங்களிப்பை அங்கீகரிக்கும் வகையில் காலிப் விருதைப் பெற்றார்.

பிரதாப்கர்கி தனது வாழ்நாள் முழுவதும் நிதி சிக்கல்களை எதிர்கொண்டார். மேலும் இவர் திரைப்படத் துறையை அணுகியபோதும், இவர் தனது பாடல்களை விற்கவில்லை. இதனால் இவர் ஏழையாகவே வாழ்க்கையினை வாழ்ந்தார்.

*

## மேற்கோள்கள்

பகுப்பு:1981 இறப்புகள்
பகுப்பு:1924 பிறப்புகள்
யசோதா தேவி

**யசோதா தேவி** (1927-2004) என்பவர், இந்தியா சுதந்திரம் அடைந்த பின்னர் நடைபெற்ற பொதுத்தேர்தலில் வெற்றி பெற்று சட்டமன்ற உறுப்பினராக தேர்ந்தெடுக்கப்பட்ட முதல் பெண்மணி ஆவார்.  இவர் பிரஜா சோசலிஸ்ட் கட்சியின் வேட்பாளராக போட்டியிட்டு 1953 ம் ஆண்டில் பான்ஸ்வாரா தொகுதியைப் பிரதிநிதித்துவப்படுத்தி ராஜஸ்தானின் சட்டப் பேரவைக்கு தேர்ந்தெடுக்கப்பட்டார்.

யசோதா தேவி, மத்தியப் பிரதேசத்தின் உஜ்ஜைனி மாவட்டத்தில் உள்ள நாக்டாவில் 1927 ம் ஆண்டு பிறந்தார். பானஸ்தாலி வித்யாபீடத்திலும், பமானியாவில் உள்ள பீல் ஆசிரமத்திலும் கல்வி கற்ற, இவர் சமுதாய நலனைப் பாதிக்கும் பல்வேறு பிரச்சனைகளுக்காக பிரச்சாரம் செய்துள்ளார். குறிப்பாக பெண்களின் உரிமைகள், மதுவுக்கு எதிரான செயற்பாடுகள் போன்றவைகள் அவற்றில் அடங்கும். மேலும் இவர் அகில இந்து வனவாசி மகிளா பஞ்சாயத்தின் தலைவராகவும் பொதுச் செயலாளராகவும் இருந்தார்.

ஏப்ரல் 2003 இல் பைரோன் சிங் ஷெகாவத்தால் அவருக்கு *[[ஆதர்ஷ் நாரி]]* என்ற பட்டம் வழங்கப்பட்டது. அந்த ஆண்டு மட்டுமல்லாது மேலும்  இரண்டு தேர்தல்களில் வெற்றி பெற்று பல சமூக அமைப்புகளுடன் இணைந்து பல்வேறு சமூக பணிகளில் ஈடுபட்டு வந்த இவர், 3 ஜனவரி 2004 அன்று இறந்தார்.

பன்ஸ்வாரா தொகுதிக்கான தேர்தல் செல்லாது என அறிவிக்கப்பட்டு மீண்டும் தேர்தல் நடத்த முடிவு செய்யப்பட்டது. அதன்பொருட்டு நடைபெற்ற இடைத்தேர்தலில் காங்கிரஸின் நட்வர்லாலை தோற்கடித்து, 63.75 சதவீத வாக்குகளைப் பெற்று வெற்றியடைந்து, சட்டமன்ற உறுப்பினரானார். அவரோடு நான்கு பெண்கள் இந்த தொகுதியில் போட்டியிட்டனர்.

ராஜஸ்தான் சட்டப் பேரவைக்கு வெற்றி பெற்று வந்த இரண்டாவது பெண்மணி இந்திய தேசிய காங்கிரசு கட்சியைச் சேர்ந்த கம்லா பெனிவால் ஆவார். இவர் 1954ம் ஆண்டு நடைபெற்ற இடைத்தேர்தலில் வெற்றி பெற்று 1954 முதல் 1957 வரையில் சட்டமன்ற உறுப்பினரானார்..

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்தியப் பெண் செயற்பாட்டாளர்கள்
பகுப்பு:2004 இறப்புகள்
பகுப்பு:1927 பிறப்புகள்
பகுப்பு:இராசத்தான் சட்டமன்ற உறுப்பினர்கள்
பகுப்பு:ராஜஸ்தான் அரசியல்வாதிகள்
தொட்டமனே மகாதேவி ஹெக்டே

**தொட்டமனே மகாதேவி ஹெக்டே**, ஒரு இந்தியாவின் கர்நாடக மாநிலத்தைச் சார்ந்த ஒரு பெண் சுதந்திரப் போராட்ட வீரராவார். 1906 ம் ஆண்டில் பிறந்த இவர், கர்நாடக முன்னாள் முதல்வரான, மறைந்த ராமகிருஷ்ண ஹெக்டேவின் உறவினர். *மகாதேவி அம்மா* என்று அழைக்கப்பட்ட இவர் சிறுவயதிலே கணவரை இழந்த கைபெண்ணாவார். உத்தர கன்னடா மாவட்டத்தில் உள்ள சித்தப்பூர் தாலுக்காவைச் சேர்ந்த தொட்டமனே கிருஷ்ணய்யா சுப்பையா ஹெக்டேவின் மகளாக பிறந்த இவரது குடும்பமே பம்பாய் கர்நாடகாவின் இந்திய சுதந்திர இயக்கத்தின் போது செய்துள்ள பல்வேறு தியாகங்களுக்காக அந்த பகுதியில் நன்றாக அறியப்பட்டதாகும். 1930 இல் சுதந்திர இயக்கத்தில் தீவிரமாக செயல்பட்ட இவர், வார்தாவில் உள்ள மகாத்மா காந்தியின் ஆசிரமத்தில் சேர்ந்து சேவை புரிந்தார். ஆச்சார்யா வினோபா பாவே மற்றும் ஜம்னாலால் பஜாஜ் ஆகியோரின் நெருங்கிய நண்பராகவும்  திகழ்ந்தார்.

*மகாதேவி அம்மா* என்று அழைக்கப்பட்ட இவர், இந்திய தேசிய காங்கிரசு இயக்கத்திலும் பின்னர் ஆச்சார்யா வினோபா பாவே நடத்திய சர்வோதயா இயக்கத்திலும் சேர்ந்ந்து சேவை புரிந்துள்ளார்.

இந்திய சுதந்திரப் போராட்டத்தின் போது மகாதேவி கிட்டத்தட்ட மூன்று முறை சிறை சென்றார். ஆச்சார்யா வினோபா பாவேயின் சர்வோதயா இயக்கத்தின் ஆறு ஆசிரமங்களில் ஒன்றான பெங்களூரில் உள்ள விஸ்வநீதம் அறக்கட்டளை மற்றும் வல்லப நிகேதன் ஆகியவற்றின் நிறுவனரான பணியாற்றியுள்ளார்.

## மேற்கோள்கள்

## வெளி இணைப்புகள்

* www.gandhibhavanbangalore.blogspot.com
* www.vallabhniketan.blogspot.com
* www.letsdosomethinking.blogspot.com&#x5B; ** &#x5D;

பகுப்பு:கர்நாடக அரசியல்வாதிகள்
பகுப்பு:காந்தியவாதிகள்
பகுப்பு:இந்திய விடுதலைப் போராட்ட வீராங்கனைகள்
பகுப்பு:2006 இறப்புகள்
பகுப்பு:1906 பிறப்புகள்
நாகலிங்கம்பட்டி

**நாகலிங்கம்பட்டி** (*Nagalingampatti*)  என்பது இந்தியாவின், தமிழ்நாடு மாநிலத்தில் அமைந்துள்ள சிவகங்கை மாவட்டம், திருப்பத்தூர் வட்டாரத்தில் உள்ள அம்மாபட்டி ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் திருப்பத்தூர் ஊராட்சி ஒன்றியத்தில் அமைந்துள்ளது. இவ்வூரானது சிவகங்கை மக்களவைத் தொகுதிக்கும் திருப்பத்தூர் சட்டமன்றத் தொகுதிக்கும் உட்பட்டதாகும்.

## மேற்கோள்கள்

பகுப்பு:சிவகங்கை மாவட்டத்திலுள்ள கிராமங்கள்
மித்ரா பிர்

[வலது|thumb| [கோவா மாநில அருங்காட்சியகம்|கோவா மாநில அருங்காட்சியகத்தில் காணப்பட்ட மித்ரா பிரின் உருவப்படம்]]
**மித்ரா பிர்**, கோவாவின் சுதந்திரப் போராட்ட வீரரும்,பெண் கல்வியின் முக்கியத்துவத்தைப் அம்மாநிலம் முழுவதும் பரப்பியவருமானவர். கோவா,போர்த்துகீசிய காலனியாக இருந்தபோது, அதை எதிர்த்து நடைபெற்ற விடுதலை போராட்டங்களில் மற்ற பெண் வீரர்களுடன் கலந்து கொண்டதால், அவரது ​​இருபத்தி இரண்டு வயதிலேயே, பன்னிரண்டு ஆண்டுகள் சிறைத்தண்டனை விதிக்கப்பட்டு சிறைப்படுத்தப்பட்டார்.  சிறையிலிருந்து வெளியே வந்ததும் காந்தியவாதியும் முன்னாள் கோவா சட்டமன்ற உறுப்பினருமான மறைந்த மாதவ் ஆர்.பிரை திருமணம் செய்து அரசியலிலும், பெண்கல்வியிலும் தீவிரமாக ஈடுபட்டார்.

கோவா மாநில பெண்களின் கல்வியை முன்னேற்ற, வெலிம், மார்கோவ், ககோரா போன்ற கோவாவின் முக்கியமான நகரங்களில் பெண்களுக்கான பள்ளிகளையும், பெண்களுக்கான வயது வந்தோர் மற்றும் தொழில்முறை கல்வி நிறுவனங்களையும் நிறுவி நடத்தி வந்தார்.

இவ்வாறு விடுதலை போராட்டங்களிலும், பெண் கல்விக்காகவும் பாடுப்பட்ட இவர் 1978 ம் ஆண்டு  இறந்தார். 

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்திய மனித உரிமைச் செயற்பாட்டாளர்கள்
பகுப்பு:இந்திய விடுதலைப் போராட்ட வீராங்கனைகள்
பகுப்பு:1978 இறப்புகள்
மோனிஷா பெஹல்

**மோனிஷா பெஹல்** ஒரு இந்திய பெண்களின் சமூக மற்றும் பொருளாதார வளர்ச்சிக்காக போராடி வரும் ஒரு சமூக மேம்பாட்டு ஆர்வலராவார், இவர்  அஸ்ஸாம், நாகலாந்து போன்ற கிழக்கு இந்தியாவில் உள்ள மாநிலங்களில் பெண்களுக்கு சம அதிகாரம் அளிக்கவும், மாநில அரசின் அதிகார அமைப்புகளில் பெண்களின் பங்களிப்பை உறுதிப்படுத்தவும் பணியாற்றி வருகிறார். இதற்காகவே **வடகிழக்கு கூட்டமைப்பு** என்ற ஒரு அமைப்பை நிறுவி அதன் மூலம் வடகிழக்கு இந்தியாவில் உள்ள கிராமப்புற மற்றும் நகர்ப்புற பெண்களின் முன்னேற்றம் மற்றும் வளர்ச்சி தொடர்பான பிரச்சனைகளில் உரிமைகளுக்காக இயங்கி வருகிறார்.

மோனிஷா, இந்தியாவின் வடகிழக்கு கிராமப்புறங்களில் விரிவாகப் பயணம் செய்து, அங்கே காணப்படும் பெண்கள் மற்றும் குழந்தைகளுக்கான  பிரச்சினைகளை முன்னிலைப்படுத்த ஆய்வுகள், பேச்சுக்கள், விவாதங்களை நடத்துவதோடு அவைகளைப் பற்றி பல கட்டுரைகளையும் எழுதியுள்ளார்.அந்த  பிராந்தியத்திற்குள் இருக்கும் பெண்களின் கல்வி, சுகாதாரம் மற்றும் பொருளாதாரம் ஆகியவைகளை மேம்படுத்துவது குறித்த பல திட்டங்களைத் தொடங்கியுள்ளார். அவற்றில் ஒன்றான *வடகிழக்கு கூட்டமைப்பு* அமைப்பு நாகாலாந்தில் குறிப்பிடத்தக்க சமூக அடிப்படையிலான முயற்சியாக வளர்ந்துள்ளது.

## வடகிழக்கு கூட்டமைப்பு (என் இ என்)
மோனிஷா பெஹலால், 1995 ம் ஆண்டு பெண் தொழிலாளர்களுக்கு, ஆண்களுக்கு நிகரான சம்பளம், சுற்றுச்சூழல் ரீதியாக பொறுப்பான நடைமுறைகள், பெண்களின் சுகாதாரத்தை மேம்படுத்துதல் மற்றும் சிறந்த விவசாய நடைமுறைகள் போன்ற பல்வேறு வளர்ச்சி இலக்குகளை முதன்மையாகக் கொண்டு செயல்பட்டு வரும் வடகிழக்கு கூட்டமைப்பு என்ற அமைப்பு,  நாகலாந்தின் பெக் மாவட்டத்தில் உள்ள சிசாமி என்ற சிறிய கிராமத்தில் தொடங்கப்பட்டது , இந்த அமைப்பிற்கு தற்போது வரை தலைமை நிர்வாக அதிகாரியாகவும்  உள்ளார்,

## சிசாமி நெசவாளர்கள்
நாகலாந்தின் தனித்துவமான நெசவு பாரம்பரியத்தைப் பாதுகாப்பதற்கும் அதன்மூலம் பெண்களுக்கு  பரவலாக்கப்பட்ட அதன் வாழ்வாதார திட்டமான சிசாமி நெசவினைக் கொடியசைத்து தொடங்கி வைத்துள்ளார். சிசாமி  கிராமத்தில் ஏழு நெசவாளர்களுடன் தொடங்கிய இந்த திட்டம், தற்போது சிசாமியில் மட்டுமல்லாது,  பெக் மாவட்டத்தில் உள்ள பத்துக்கும் மேற்பட்ட கிராமங்களில் முன்னூறுக்கும் மேற்பட்ட நெசவு செய்யும் பெண்களின் வலுவான வலையமைப்பை தன்னகத்தே கொண்டுள்ளது.

## மேற்கோள்கள்

## வெளி இணைப்புகள்

* http://e-pao.net/epSubPageExtractor.asp?src=announcements. ஆன்_2018. MGChangemakers_20180807 உடன்_வடக்கு_கிழக்கில்_மோனிஷா_பெஹல்_பணி
* https://www.indianwomenblog.org/activist-monisha-behal-on-nrc-draft-and-northeastern-women-facing-demeaning-identity-remarks/

பகுப்பு:Articles with hCards
பகுப்பு:இந்தியப் பெண் கல்வியாளர்கள்
பகுப்பு:சமூக சேவகர்கள்
பகுப்பு:இந்தியப் பெண் செயற்பாட்டாளர்கள்
பகுப்பு:வாழும் மக்கள்
அர்ட்டிகேசீ

**அர்ட்டிகேசீ** (*Urticaceae*) என்பது ஒரு தாவரக் குடும்பம் ஆகும். இவை  தொட்டால் எரிச்சலூட்டும், பூக்கும் தாவரங்கள் ஆகும். இந்தத் தாவரக் குடும்பப் பெயர் *[[அர்டிகா]]* பேரினத்தின் பெயரிலிருந்து வந்தது. அர்டிகேசூ குடும்பத்தில் பல நன்கு அறியப்பட்ட, பயனுள்ள தாவரப் பேரினங்கள் அடங்கியுள்ளன. இதில் *அர்டிகா*, ராமி ( *போஹ்மேரியா நிவியா* ), மாமாகி ( *பிப்டுரஸ் அல்பிடஸ்* ), அஜ்லாய் ( *டெப்ரேஜியா சானெப்* ) ஆகிய பேரினங்கள் அடங்கும்.

ராயல் தாவரவியல் பூங்கா, கியூ மற்றும் கிறிஸ்டென்ஹஸ்ஸ் மற்றும் பைங் (2016) ஆகியவற்றின் தரவுத்தளத்தின்படி இந்தக் குடும்பத்ததில் 53 பேரினங்களும்,  சுமார் 2,625 இனங்களும் உள்ளன. *பைலியா* (500 முதல் 715 இனங்கள்), *எலடோஸ்டெமா* (300 இனங்கள்), *[[அர்டிகா]]* (80 இனங்கள்), *செக்ரோபியா* (75 இனங்கள்) ஆகியவை மிகப்பெரிய பேரினங்களாகும். *செக்ரோபியாவில்* பல எறும்புவாழ் தாவரங்கள் உள்ளன.

துருவப் பகுதிகளைத் தவிர, அர்டிகேசி இனங்கள் உலகம் முழுவதும் காணப்படுகின்றன.

## விளக்கம்
அர்ட்டிகேசி இனங்களில் புதர்கள் (எ.கா *பைலியா* ), லியானாக்கள், மூலிகைகள் (எ.கா *[[அர்டிகா]]*, *பரியேடாரியா* ), அரிதாக, மரங்கள் (டென்ட்ரோக்னைட், செக்ரோபியா) ஆகியவை உள்ளன. இவற்றின் இலைகள் பொதுவாக மாறுபட்ட அல்லது எதிர் ஒழுங்குள்ள தனியிலைகளாகும். சாதாரணமாக  இலையடிச் செதில் உண்டு. இவற்றில் உள்ள நுண் மயிர்கள் உடலில் பட்டால் அரிக்கும் தன்மையுடையது. பூக்கள் மிகச் சிறியவை. அநேகமாக ஒருபாலின. மேலும் அவை ஒரு தாவர இருபால் மலர் நிலை அல்லது இருபால் செடி  ஆகிய இரண்டிலும் இருக்கலாம். இத்தாவரங்கள் காற்றின் வழியாக மகரந்தச் சேர்க்கை செய்பவை . மகரந்தங்கள் முதிர்ச்சியடைந்து, அவற்றின் உள் வளைந்திருக்கும் இழைகள் விருட்டென்று நேராக்கும் போது,  அவற்றில் உள்ள பெரும்பாலான மகரந்தம் சிதறடிக்கப்படும். இது ஒரு விசித்திரமான மற்றும் வெளிப்படையான சிறப்பு இயங்குமுறையாகும்.

## படக் காட்சியகம்

படிமம்:PileaCadierei.jpg|*பைலியா காடியேரி*
படிமம்:Pilea pumila2.JPG|*பைலியா பூமிலா*
படிமம்:Poisonivy1.jpg|*டென்ட்ரோக்னைடு* எஸ்பி.
படிமம்:Elatostema umbellatum 2006.04.19 06.17.14-p4190208.jpg|*எலடோஸ்டெமா அம்பெல்லாட்டம்*
படிமம்:Brennnessel 1.JPG|*அர்டிகா டையோகா*
படிமம்:Boehmeria nivea 1.jpg|*போஹ்மேரியா நிவியா*
படிமம்:Parietaria judaica 000.jpg|*பரியேடாரியா ஜுடைக்கா* மலர்கள்
படிமம்:Nettle.jpg|*உர்டிகா டையோகா* கொட்டும் முடிகள்
படிமம்:咬人狗 Dendrocnide meyeniana 20221020185903 03.jpg|*டென்ட்ரோக்னைட் மேயெனியானா* இலைகள்
படிமம்:蕁麻(咬人貓) Urtica thunbergiana 20220406201651.jpg|thumb|right|*அர்டிகா தன்பெர்கியானாவின்* புள்ளியுள்ள இலைகள்


## குறிப்புகள்

## வெளி இணைப்புகள்
* தமிழ்க் கலைக்களஞ்சியத்தில் அர்ட்டிகேசீ என்ற தலைப்பிலான கட்டுரை உள்ளது.
*  continuously updated.

பகுப்பு:நீலகிரி உயிர்க்கோளக் காப்பகக் குடும்பங்கள்
பகுப்பு:தாவரவியல் பெயருடையக் கட்டுரைகள்
மன்மோகினி சூட்ச்சி சாகல்

**மன்மோகினி சாகல்** **(நீ** **சூட்ச்சி**, 1909-1994)  நேரு-காந்தி குடும்பத்தைச் சேர்ந்த ஒரு இந்திய சுதந்திரப் போராட்டவீரரும், பெண் அரசியல்வாதியுமாவார்.

## வாழ்க்கை வரலாறு
அவரின் தந்தை மோதிலால் நேருவின் உறவினர்களில் ஒருவர், அவர்கள் அலகாபாத்தில் உள்ள மோதிலால் நேருவின் பாரம்பரிய வீட்டில் குடும்பமாக வசித்து வந்தனர். அங்கேயே பிறந்த சாகல், குடும்பத்தில் உள்ள பமற்றவர்களைப்  போலவே இந்தியாவின் சுதந்திரப் போராட்டத்தில் தீவிரமாகப் பங்கேற்றுள்ளார். தனது கல்லூரி ஆண்டுகளில் மாணவர் அரசியலில் முன்னணியில் இருந்த சாகல், பிரித்தானிய ராஜ்ஜியத்திற்கு எதிராக ஆர்ப்பாட்டம் மற்றும் போராட்டங்களை தனது தாய் மற்றும் சகோதரிகளைப் பின்தொடர்ந்து செய்ததற்காக பல்வேறு சுருக்கமான சிறைத்தண்டனைகளும் பெற்றுள்ளார். 1930 மற்றும் 1935 க்கு இடைப்பட்ட ஆண்டுகளில், சாகல் கல்லூரிப் படிப்பை முடித்து, ஆசிரியரானார். இந்திய தேசிய காங்கிரஸின் புரட்சிகரப் பிரிவில் முக்கிய உறுப்பினராகவும் இருந்தார். 1935 ஆம் ஆண்டில், இவர் ஒரு அரசாங்க அதிகாரியை மணந்த காரணத்தினால் அரசியலையும், அவரது பழைய நண்பர்களுடன் கொண்டிருந்த சுறுசுறுப்பான உறவையும் கைவிட வேண்டியிருந்தது என்று அவரது சுயசரிதையில் கூறியுள்ளார்.

திருமணத்திற்கு பின்பாக, கணவரின் பதவிகளைப் பொறுத்து பல்வேறு இடங்களுக்கும், நிகழ்ச்சிகளுக்கும் சென்றதையும், வளர்ந்து வரும் தனது குடும்பத்தை மேற்பார்வையிட்டத்தையும் தனது வாழ்க்கை எவ்வாறு மாறிப்போனது என்று அந்த புத்தகத்தில் குறிப்பிட்டுள்ளார்.டுகிறார். சாகல் பல்வேறு பெண்கள் குழு மற்றும் தன்னார்வ நல அமைப்புகளில் சேர்ந்து தனது ஓய்வு நேரத்தைக் கழித்துள்ளார்.

வடகிழக்கு தொடருந்துகளுக்கான உணவு பரிமாறுதல் ஆலோசனைக் குழுவின் உறுப்பினராக இருந்து, தொடருந்து நிலையங்களில் சட்டத்தை மீறும் விற்பனையாளர்கள் மீதான குற்றச்சாட்டுகளை அவர் விசாரித்துள்ளார். ஆனால் பொதுவாகவே அவர் இத்தகைய அலுவலக பணிகளுக்கு ஏற்றவரல்ல என்பதே அவரின் கருத்தாகும்.

## சுயசரிதை

* மன்மோகினி ஜூட்ஷி சாகல் (1994). ஜெரால்டின் ஃபோர்ப்ஸ் (பதிப்பு). ஒரு இந்திய சுதந்திரப் போராட்ட வீரர் தன் வாழ்க்கையை நினைவு கூர்ந்தார். ஆர்மோங்க், என்.ஒய்.: எம்.இ. கூர்மையான. ISBN 978-1-56324-339-4

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்திய விடுதலைப் போராட்ட வீராங்கனைகள்
பகுப்பு:1994 இறப்புகள்
பகுப்பு:1909 பிறப்புகள்
மராம் திருவிழா

**மராம் திருவிழா** (*Maramfest*) என்பது மணிப்பூரில் ஜான் ஹிங்குங்கால் நிறுவப்பட்ட வருடாந்திர இசை மற்றும் பண்பாட்டு விழாவாகும். இது பொதுவாகத் திசம்பர்/சனவரி மாதங்களில் நடைபெறும். இத்திருவிழாவை Sevendiary.com நடத்துகின்றது. 2012-ல், இந்த வரிசையில் இரண்டு பிரித்தானிய இசைக்குழுக்கள் *ப்ளட்ஷாட் டான்* மற்றும் *ஜெராத்* திருவிழாவில் முக்கிய பங்காற்றியது.

## '''மராம் திருவிழா''' 2009
முதல் மராம் திருவிழா 16 சனவரி 2009 அன்று உலங்கூர்தி தளத்தில், மரம் மையத்தில் நடைபெற்றது. இதில் முற்போக்கான பாறை, நாட்டுப்புற இசை மற்றும் ராக் இசை எனப் பல இழைகள் முழங்கப்பட்டது. ஜியாங்கம், ஸ்கார்ஃப், சைக்கோனா, யங் மராலூயித்ஸ் மற்றும் ஓவர் தி பிரிட்ஜ் போன்ற புகழ்பெற்ற கலைஞர்கள் இசை நிகழ்ச்சிகளை நிகழ்த்தினர்.

## மராம் திருவிழா 2012
இரண்டு வருட இடைவெளிக்குப் பிறகு, மராம் திருவிழா 2012-ல் 2வது பதிப்பில், மணிப்பூரில் உள்ள சிறிய அரங்கான, சேனாபதியில் நடைபெற்ற திருவிழா பில்லில், பிளட்சூட் டான் (ஐக்கிய இராச்சியம்), செராத் (ஐக்கிய இராச்சியம்) மற்றும் *ரீசைகிள்* (இம்பால்) ஆகிய இசைக்குழுக்கள் இடம்பெற்றன.

## அதிகாரப்பூர்வ தொகுப்பு இசைத்தொகுப்பு
திருவிழாவின் தொடக்கத்திலிருந்து ஆண்டுதோறும் அதிகாரப்பூர்வ மராம் திருவிழா இசைத் தொகுப்பு இசைத் தட்டு வெளியிடப்படுகிறது. இத்தொகுப்பில் அந்த ஆண்டு விழாவில் நிகழ்த்திய ஏராளமான கலைஞர்களின் பாடல்களும், மராம் கலைஞர்களால் வெளியிடப்பட்ட சிறந்த பாடல்களின் தொகுப்புகளும் இதில் அடங்கும்.

## மேற்கோள்கள்
 

## வெளி இணைப்புகள்

* www.reinventclock.com

பகுப்பு:மணிப்பூரில் பண்பாடு
பகுப்பு:இந்திய திருவிழாக்கள்
சுபத்ரா தேவி

**சுபத்ரா தேவி** (*Subhadra Devi*) இந்தியாவின் பீகாரைச் சேர்ந்த மிதிலியா கலைஞர் மற்றும் மதுபானி ஓவியத்திற்காக அறியப்பட்டவர். இவர் மிதிலா கலா விகாஸ் சமிதியின் புரவலர் ஆவார். 2023ஆம் ஆண்டில் இந்தியாவின் நான்காவது உயரிய விருதான பத்மசிறீ விருதைப் பெற்றார்.

## தனிப்பட்ட வாழ்க்கை
சுபத்ரா தேவி 1941ஆம் ஆண்டு பீகாரில் உள்ள மதுபானியில் பிறந்தார். மதுபானி மாவட்டத்தில் உள்ள சேலம்பூர் கிராமத்தில் வசிப்பவர், தனது குழந்தைப் பருவத்தில் சுபத்ரா தேவி, மற்றவர்களைப் பார்த்து பேப்பியர்-மச்சே கலையைக் கற்றுக்கொண்டார்.

சுபத்ரா தேவி 1970 முதல் இப்போது வரை கலை வேலைகளில் தீவிரமாக இருந்தார். இவரது கலைப் படைப்பு "ஒரு வாழைத் தோப்பில் கிருஷ்ணரும் ராதையும்" பிரித்தானிய அருங்காட்சியகத்தில் காட்சிப்படுத்தப்பட்டுள்ளது.

## மேற்கோள்கள்

பகுப்பு:பத்மசிறீ விருது பெற்ற கலைத் துறையினர்
பகுப்பு:இந்தியப் பெண் ஓவியர்கள்
பகுப்பு:வாழும் மக்கள்
பகுப்பு:1941 பிறப்புகள்
பெண்கள் வரலாற்றில் ஆராய்ச்சிக்கான சர்வதேச கூட்டமைப்பு

**பெண்கள் வரலாற்றில் ஆராய்ச்சிக்கான சர்வதேச கூட்டமைப்பு** ( **IFRWH** ) என்பது ஒரு சர்வதேச அமைப்பாகும், இதன் நோக்கம் "சர்வதேச அளவில் பெண்களின் வரலாற்றின் அனைத்து அம்சங்களிலும் ஆராய்ச்சியை ஊக்குவிப்பதும் ஒருங்கிணைப்பதும் ஆகும்." இது 1987 இல் நிறுவப்பட்டது. இது ஃபெடரேஷன் இன்டர்நேஷனல் பர் லா ரெச்செர்ச் என் ஹிஸ்டோயர் டெஸ் ஃபெம்ம்ஸ் ( **FIRHF** ) மற்றும் **பெண்கள் மற்றும் பாலின வரலாற்றில் ஆராய்ச்சிக்கான சர்வதேச கூட்டமைப்பு** என்றும் அழைக்கப்படுகிறது.

இது சர்வதேச மாநாடுகளை ஒழுங்கமைக்கிறது அல்லது கூட்டாக ஏற்பாடு செய்கிறது. 2018 ஆம் ஆண்டில் கனடாவின் வான்கூவரில் உள்ள சைமன் ஃப்ரேசர் பல்கலைக்கழகத்தில் "தேசியவாதங்கள், மீறல்கள், மொழிபெயர்ப்புகள்" என்ற கருப்பொருளில் நடைபெற்றது. 2000 ஆம் ஆண்டு மாநாடு ஒஸ்லோவில் "கலாச்சார சகவாழ்வின் தளங்களில் மோதல் மற்றும் ஒத்துழைப்பு: பெண்கள் வரலாற்றில் இருந்து பார்வைகள்" என்ற கருப்பொருளில் நடைபெற்றது.

முக்கியமாக, ஐக்கிய இராச்சிய  பெண்கள் வரலாற்று வலைதளம் போன்ற தேசிய ஆராய்ச்சியாளர்களின் குழுக்கள் மூலமாகவும்   அல்லது பங்களாதேஷ் தேசியக் குழு மூலமாகவும் உறுப்பினர்கள் தேர்ந்தெடுக்கப்படுகின்றனர்.

கூட்டமைப்பு என்பது சர்வதேச வரலாற்று அறிவியல் குழுவின் இணைந்த சர்வதேச அமைப்பாகும்.

இந்த கூட்டமைப்பு 1987 இல் நிறுவப்பட்டது மற்றும் இதன் ஆரம்ப மாநாட்டை 1989 இல் ராக்பெல்லர் அறக்கட்டளையின் பெல்லாஜியோ மையத்தில் நடத்தியது. அங்கு வழங்கப்பட்ட பல கட்டுரைகள் *பெண்களின் வரலாறு எழுதுதல்* (1991, ஸ்பிரிங்கர்: ).  ஜூன் 2017இல், ஐடா ப்ளோம் பதவியேற்றார். இது  ஒரு கவுரவ குழு உறுப்பினர் பதவியாகும்.

## சான்றுகள்

பகுப்பு:பெண்களுக்கான சர்வதேச நிறுவனங்கள்
நிருபமா ராத்

**நிருபமா ராத்,** இந்தியாவைச் சேர்ந்தமகப்பேறு மற்றும் மகளிர் மருத்துவராவார். இவர் இந்திய சுதந்திர போராட்டத்திலும் பங்கெடுத்துள்ளார். மேலும் பல்வேறு ஒரிய புத்தகங்கள், மருத்துவம் சம்பத்தப்பட்ட புத்தகங்களையும் எழுதியுள்ளார். சிறந்த சமூக ஆர்வலருமான இவர் இந்திய மருத்துவ சங்கத்தின் நிறுவனர்களில் ஒருவராவார். 1987 முதல் தொடர்ந்து மூன்று ஆண்டுகள் இந்திய மருத்துவ சங்கத்தின் தலைவராகப் பணியாற்றினார். சிறுவயதிலிருந்தே இந்திய சுதந்திரப் போராட்டத்தில் மிகுந்த ஆர்வம் கொண்ட இவர், 1942ம் ஆண்டு நடைபெற்ற வெள்ளையனே வெளியேறு இயக்கத்தில் தீவிரமாகப் பங்கேற்றுள்ளார்.

பல்வேறு சமூக சேவைகளில் மிகுந்த ஈடுபாடு கொண்ட இவர், உத்க்லா மகிளா சம்மிலானி மற்றும் உழைக்கும் பெண்கள் விடுதியின் நிறுவனத் தலைவராகவும் பணியாற்றியுள்ளார். https://www.newindianexpress.com/states/odisha/2011/apr/08/dr-nirupama-rath-passes-away-242705.html

## இலக்கியப் படைப்புகள்
மருத்துவப்பணிக்காக மட்டுமல்லாது இலக்கிய ஆர்வத்திற்காகவும், எழுத்து படைப்பிற்காகவும் அறியப்பட்ட இவரின் படைப்புகள் சில,

* பிரசுதி பிக்யான்' - செவிலியர்கள் மற்றும் மருத்துவச்சிகளுக்கான பாடப்புத்தகமாக எழுதப்பட்டது.
* பாரதிய ஸ்வாதிநாதா ரே நாரி
* அலிபா ஸ்ம்ருதி
* அபுலா அனுபூதி
* சமாஜிக் நிர்யதானா
* மசாலா
* நாரி ஓ பிசராலயா
* திகந்தா
* கன்யா மற்றும் 
* சிசு சம்பதா போன்ற புத்தகங்கள் குறிப்புடத்தக்கவை,

இத்தகைய ஒரிய இலக்கிய பங்களிப்பை மேலும் பாராட்டும் வகையில் 2003  ம் ஆண்டு ஒரிசா சாகித்ய அகாடமி சம்மான் விருதும் அவருக்கு வழக்கப்பட்டுள்ளது. . https://www.newindianexpress.com/states/odisha/2011/apr/08/dr-nirupama-rath-passes-away-242705.html

## விருதுகள் மற்றும் கௌரவங்கள்

* 1972ல் சோவியத் லேண்ட் நேரு விருது
* 1993 இல் தேசிய ஒற்றுமை விருது
* சுப்ரதிவா மற்றும் சலபத் சம்மான்
* 2003 இல் ஒரிசா சாகித்ய அகாடமி சம்மான்

## இறப்பு
டாக்டர் நிருபமா ராத் 2011 ஆம் ஆண்டு ஒடிசாவில் உள்ள அவரது தர்கா பஜார் இல்லத்தில் காலமானார். தனது எண்பத்தியாறு வயதில் காலமான அவருக்கு டாக்டர் ஜெயந்த் ராத் மற்றும் ரஜத் ராத் என்ற இரு மகன்கள் உள்ளனர். இவரின் கணவர், முன்னாள் அட்வகேட் ஜெனரல் கங்காதர் ராத், 2008ம் ஆண்டு இறந்தார். https://www.newindianexpress.com/states/odisha/2011/apr/08/dr-nirupama-rath-passes-away-242705.html

## வெளியீடுகள்

* 
* 

## மேற்கோள்கள்

## வெளி இணைப்புகள்

* டாக்டர். நிருபமா ராத் vs ஒரிசா மாநிலம் ஜனவரி 17, 1996 அன்று

பகுப்பு:இந்திய விடுதலைப் போராட்ட வீராங்கனைகள்
சனிரா பஜ்ராச்சார்யா

**சனிரா பஜ்ராச்சார்யா** (    ; பிறப்பு 1995) ஒரு முன்னாள் குமாரி அல்லது நேபாளத்தில் உள்ள படானின் வாழும் தெய்வம் என்று அறியப்படுகிறார்.

## சுயசரிதை
இவர் நேபாளத்தில் பிறந்தார், ஏப்ரல் 2000 இல் வாழும் தெய்வமாக தேர்ந்தெடுக்கப்பட்டார், மேலும் இவர் ஐந்து வயதாக இருந்தபோது அரியணை ஏறினார். மே 2001 இன் பிற்பகுதியில், கெட்ட சகுனமாக விளக்கப்பட்டதில் நான்கு நாட்கள் அழுதார். இவர் அழுகையை நிறுத்திய மறுநாள், நேபாள அரசகுடும்பத்தினர் படுகொலை நிகழ்ந்தது. குமாரிக்கு வழக்கப்படி 15 வயதில் முதன்முறையாக மாதவிடாய் வந்தபோது இவரது ஆட்சிக்காலம் முடிந்தது. இவருக்குப் பின் சமிதா பஜ்ராச்சார்யா பதவியேற்றார். பஜ்ராச்சார்யா தன குமாரி பஜ்ராச்சார்யாவின் மருமகள் ஆவார், இவர் நீண்ட காலமாக வாழும் தெய்வங்களில் ஒருவராக இருந்தார், இவர் மூன்று தசாப்தங்களாக பாட்டனில் ஆட்சி செய்தார்.

பஜ்ராச்சார்யா சரளமாக ஆங்கிலம் பேசுகிறார், இவர் வாழும் தெய்வமாக ஆட்சி செய்த காலத்தில் இம்மொழியைக் கற்றுக்கொண்டார்.  இவர் வாழும் தெய்வமாக ஓய்வு பெற்றதைத் தொடர்ந்து,  காத்மாண்டு பல்கலைக்கழகத்தில் வணிக நிர்வாகத்தைப் பயின்றார், இறுதியில் வணிக நிர்வாகத்தில் முதுகலைப் பெற்றார். 
## சான்றுகள்

பகுப்பு:1995 பிறப்புகள்
பகுப்பு:நேபாளத்தில் இந்து சமயம்
பகுப்பு:வாழும் மக்கள்
அமீர் வயலார்

**அமீர் வயலார்** (*Ameer Vayalar* பிறப்பு: 6 திசம்பர் 1995 ) என்பவர் ஓர் இந்திய டைக்குவாண்டோ பயிற்சியாளர், நடுவர் மற்றும் வீரர் ஆவார்.. தற்போதைய நிலையில் இவர் இந்தியாவின் மிக இளவயது டைக்குவாண்டோ பயிற்சியாளராக உள்ளார். இவர்  சர்வதேச போட்டிகளில் இந்தியாவைப் பிரதிநிதித்துவப்படுத்தியுள்ளார். இந்தியாவில் டைக்குவாண்டோ போட்டிகளுக்கான எலக்ட்ரானிக் ஸ்கோரிங் சிஸ்டத்தை (ESS) அமீர் உருவாக்கியுள்ளார். இது உள்நாட்டிலேயே உருவாக்கப்பட்ட தொழில்நுட்ப வழி நெட்வொர்க்கிங் தொழில்நுட்பத்தை அடிப்படையாகக் கொண்டது.

## ஆரம்ப கால வாழ்க்கை
அமீர் வயலார் டிசம்பர் 6, 1995 இல், சேர்தலா, ஆலப்புழா இந்தியாவின் கேரளா மாவட்டத்தில் பிறந்தார். அவரது பெற்றோர் யூசுப் அப்து கரீம் மற்றும் ஜமீலா யூசுப், அவருக்கு அன்சார் என்ற அண்ணன் உள்ளார். அமீர் வயலாரில் வளர்ந்தார் மற்றும் அங்கு பள்ளியில் படித்தார். 2007 ஆம் ஆண்டில், அவர் பள்ளியில் இருந்தபோது, அவரின் தந்தை தற்காப்புப் பயிற்சிக்காக டேக்வாண்டோ தற்காப்புக் கலையை கற்க உள்ளூர் பயிற்சி மையத்தில் சேர்த்தார்.

## விளையாட்டு வாழ்க்கை
அமீர் வயலார் 2007 இல் தனது பள்ளிக் கல்வியின் போது டேக்வாண்டோ கற்கத் தொடங்கினார். 2009 ஆம் ஆண்டில், அவர் ஒன்பதாம் வகுப்பில் இருந்தபோது, டேக்வாண்டோ கிருகியின் தேசிய சாம்பியன்ஷிப்பில் கேரளாவைப் பிரதிநிதித்துவப்படுத்தினார். அதன் பிறகு பயிற்சி மற்றும் நடுவர் பணியில் கவனம் செலுத்த ஆரம்பித்தார். அவர் தேசிய நடுவராக டேக்வாண்டோவில் தொடர்ந்து ஈடுபட்டார், மேலும் கேரளா பல்கலைக்கழக அணி உட்பட பல அணிகளுக்கு மாவட்ட மற்றும் மாநில பயிற்சியாளராக பணியாற்றினார்.

தற்போது, அமீர் டேக்வாண்டோவில் பல பாத்திரங்களை வகிக்கிறார்

தேசிய அணி பயிற்சியாளர், பத்தனம்திட்டா மாவட்ட அணி பயிற்சியாளர். அவர்

ஜி ஒன் இன்டர்நேஷனல் டேக்வாண்டோவிலும் இந்தியாவைப் பிரதிநிதித்துவப்படுத்தியுள்ளார்

ஜூலை 2019 இல் இந்தியாவில் நடைபெற்ற சாம்பியன்ஷிப் ஒலிம்பிக் மற்றும் உலகத் தரவரிசையில் இடம் பெற்றது. செப்டம்பர் 2020 இல், அமீர் இந்தியாவில் நடைபெற்ற டேக்வாண்டோ சர்வதேச பயிற்சியாளர் உரிமத் தேர்வில் பங்கேற்றார் மற்றும் 90 சதவிகிதம் மதிப்பெண் பெற்று, இந்தியாவின் இளைய டேக்வாண்டோ சர்வதேச பயிற்சியாளர் ஆனார்.

   

மேலும், இந்தியாவில் டேக்வாண்டோ போட்டிகளுக்கான எலக்ட்ரானிக் ஸ்கோரிங் சிஸ்டத்தை (ESS) அமீர் உருவாக்கியுள்ளார். EARNS (ரூட் நெட்வொர்க்கிங் மென்பொருளுக்கான மின்னணு பயன்பாடு). இந்த அமைப்பு உள்நாட்டிலேயே உருவாக்கப்பட்ட தொழில்நுட்ப வழி நெட்வொர்க்கிங் தொழில்நுட்பத்தை அடிப்படையாகக் கொண்டது.

## மேற்கோள்கள்


பகுப்பு:வாழும் மக்கள்
பகுப்பு:1995 பிறப்புகள்
பகுப்பு:இந்தியத் தடகள வீரர்கள்
பகுப்பு:கேரள விளையாட்டு வீரர்கள்
பகுப்பு:ஆலப்புழை மாவட்ட மக்கள்
இந்திரா ரணமகர்

**இந்திரா ரணமகர்** (    ) நேபாள அரசியல்வாதி மற்றும் சமூக சேவகர் ஆவார், தற்போது  ஜனவரி 21,  2023 இன் படி நேபாளத்தின் பிரதிநிதிகள் சபையின் துணை சபாநாயகராக பணியாற்றி வருகிறார்  2022 ஆம் ஆண்டில், விகிதாசாரப் பிரதிநிதித்துவப் பிரிவின் அடிப்படையில் ராஸ்திரிய சுதந்திரக் கட்சியிலிருந்து நேபாளத்தின் 2வது கூட்டாட்சி நாடாளுமன்றத்திற்குத் தேர்ந்தெடுக்கப்பட்டார்.

## ஆரம்ப வாழ்க்கை மற்றும் தொழில்
இந்திரா ரணமகர் ஜூலை 2,  1970ம் ஆண்டில்,  கிழக்கு நேபாளத்தில் உள்ள ஜாப்பாவில் உள்ள டியூனியாபாஸ்டியில் பிறந்தார். பத்து வயது வரை, இவர் தனது ஆரம்ப பள்ளிப்படிப்புக்காக போராட வேண்டியிருந்தது, இருப்பினும்,  பின்னர் பள்ளியில் சேர்க்கை பெற முடிந்தது.  இவர், உள்ளூர் பள்ளியில் பயின்று பட்டம் பெற்றார். பட்டப்படிப்புக்குப் பிறகு, இவர் ஆசிரியராகப் பணிபுரிந்தார், இறுதியில் காத்மாண்டுவுக்குச் சென்றார். அங்கு இவர் அரசியல் கைதிகளின் உரிமைகள் மீதான பாரிஜாத்தின் படைப்புகளால் ஈர்க்கப்பட்டார். ரணமகர் பாரிஜாத்தின் இயக்கத்தில் சேர்ந்து நேபாள நீதி அமைப்பு மற்றும் சிறைச்சாலைகளின் மோசமான நிலைமைகளைப் பற்றி அறிந்தார்.

## கைதிகள் உதவி நேபாளத்துடன் இணைந்து பணியாற்றுங்கள்
ரணமாகர் 2000 ஆம் ஆண்டில் *கைதிகள் உதவி நேபாளம் என்கிற*  ஒரு இலாப நோக்கற்ற நிறுவனத்தை நிறுவினார், இது சிறையில் தண்டனை அனுபவிக்கும் பெற்றோரின் குழந்தைகளுக்கு உதவுகிறது. இந்த அமைப்பு நான்கு குழந்தைகள் இல்லங்கள், இரண்டு பள்ளிகள் மற்றும் கைதிகள் மற்றும் அவர்களின் குழந்தைகளுக்கு உதவுவதற்காக சமூக திட்டங்களை செயல்படுத்தியுள்ளது.

## அரசியல் வாழ்க்கை
2022 நேபாள பொதுத் தேர்தலைத் தொடர்ந்து, ராஸ்ட்ரிய சுதந்திரக் கட்சியால் பழங்குடி மக்கள் பிரிவில் இருந்து நேபாளத்தின் 2வது கூட்டாட்சி நாடாளுமன்ற உறுப்பினராக இந்திரா ரணமகர் பரிந்துரைக்கப்பட்டார்.

ஜனவரி 21, 2023 அன்று நாடாளுமன்றத்தின் மூன்றாவது துணை சபாநாயகராக இந்திரா ரணமகர் தேர்ந்தெடுக்கப்பட்டார். சபையில் இருந்த 264 உறுப்பினர்களில் அவர் மொத்தம் 166 வாக்குகளைப் பெற்றார்.

## விருதுகள் மற்றும் அங்கீகாரங்கள்
இவரது பணிக்காக, ரணமகர் பல்வேறு தேசிய மற்றும் சர்வதேச அமைப்புகளால் அங்கீகரிக்கப்பட்டுள்ளது. இவர் பெற்ற சில முக்கிய விருதுகள்:

* 2009 இல் ஆசியா 21 யங் லீடர் பொது சேவை விருது 
* 2014 இல் ஸ்வீடன் ராணி சில்வியாவிடமிருந்து உலகக் குழந்தைகள் கௌரவ விருது 
* 2014 இல் *உலக குழந்தைகள் பரிசுக்கான* பரிந்துரை 
* 2017 இல் பிபிசியின் 100 பெண்களில் பட்டியலிடப்பட்டது 

## சான்றுகள்

பகுப்பு:CS1 Nepali-language sources (ne)
பகுப்பு:1970 பிறப்புகள்
பகுப்பு:வாழும் மக்கள்